

ΕΛΛΗΝΙΚΗ ΔΗΜΟΚΡΑΤΙΑ

**ΠΑΝΕΠΙΣΤΗΜΙΟ ΙΩΑΝΝΙΝΩΝ**

ΠΡΥΤΑΝΕΙΑ

**Πρωτόκολλο διαχείρισης πιθανού περιστατικού COVID-19, επιβεβαιωμένου κρούσματος & στενών επαφών**

***Οδηγίες αποκλειστικά προς τους Υπεύθυνους Διαχείρισης της COVID-19 των Ακαδημαϊκών Τμημάτων του Ιδρύματος***

Το παρόν πρωτόκολλο διαχείρισης πιθανού περιστατικού COVID-19 ή επιβεβαιωμένου κρούσματος ή στενής επαφής για τα μέλη του Ιδρύματος (φοιτητές/τριες, προσωπικό, συνεργάτες), έχει σκοπό τον περιορισμό της διασποράς του κορωνοϊού SARS-CoV-2 και την προάσπιση της ασφαλούς και απρόσκοπτης εκπαιδευτικής διαδικασίας με φυσική παρουσία στο Πανεπιστήμιο Ιωαννίνων. Εδώ παρατίθενται οι γενικές οδηγίες σχετικά με τις ενέργειες που πρέπει να εφαρμοστούν.

Η αποτελεσματική εφαρμογή του πρωτοκόλλου προϋποθέτει την άμεση ενεργοποίηση και ευρεία κοινοποίηση: α) του τρόπου ηλεκτρονικής επικοινωνίας με τον Υπεύθυνο Διαχείρισης COVID-19 του Τμήματος και τον αναπληρωτή του, καθώς και β) της τοποθεσίας της ΑΙΘΟΥΣΑΣ ΑΝΑΜΟΝΗΣ και του τρόπου πρόσβασης σε αυτήν. Συστήνεται ισχυρά η επικοινωνία με τους ΥΔ να γίνεται ηλεκτρονικά.

**Ι. Οδηγίες διαχείρισης πιθανού κρούσματος COVID-19**

|  |  |
| --- | --- |
| **ΑΝ …** | **ΕΝΕΡΓΕΙΕΣ** |
| **Μέλος του προσωπικού**1 (διδακτικού, διοικητικού, συνεργάτες) **ή φοιτητής** επικοινωνήσει μαζί μας επειδή εμφάνισε συμπτώματα συμβατά με COVID-192 και ΔΕΝ έχει ιστορικό επαφής με επιβεβαιωμένο κρούσμα COVID-19  **Διευκρινίσεις:**  1*Εάν μέλος του Τμήματος επικοινωνήσει μαζί μας για ζήτημα σχετικό με την COVID-19* ***που αφορά όμως άλλο μέλος του ΠΙ****, του συστήνετε την άμεση επικοινωνία του κυρίως εμπλεκόμενου μέλους μαζί σας απευθείας.*  2***Ποια συμπτώματα είναι συμβα-τά με την COVID-19;***  *- Πυρετός*  *- Βήχας (συνήθως ξηρός αλλά μπορεί και με απόχρεμψη), Λαχάνιασμα ή δυσκολία στην αναπνοή*  *- Κρυάδες, Ρίγος (τρέμουλο)*  *- Μυαλγίες*  *- Κεφαλαλγία*  *- Πονόλαιμος*  *- Ξαφνική απώλεια γεύσης ή όσφρησης*  *- Ναυτία, έμετος, κοιλιακό άλγος, διάρροιες.* | 1. Απαντούμε με ηλεκτρονικό μήνυμα και συστήνουμε:  * Να επικοινωνήσει με τον γιατρό του ή το ΕΚΑΒ για λήψη κλινικών οδηγιών σχετικά με την υγεία του. * Να μην συμμετέχει σε προγραμματισμένες εκπαιδευτικές ή ακαδημαϊκές δραστηριότητες με φυσική παρουσία όσο έχει συμπτώματα,. * Να υποβληθεί το ταχύτερο σε εργαστηριακό έλεγχο με rapid test (**όχι self test**) και να μας ενημερώσει ηλεκτρονικά για το αποτέλεσμα. * Εάν ο εργαστηριακός έλεγχος είναι αρνητικός, μπορεί να επιστρέψει στις ακαδημαϊκές του δραστηριότητες μετά την πάροδο τουλάχιστον 24 ωρών από την πλήρη υποχώρηση του πυρετού (χωρίς τη λήψη αντιπυρετικών) και την υποχώρηση των συμπτωμάτων του.  1. Ενημερώνουμε τον Πρόεδρο του Τμήματος. |

**ΙΙ. Οδηγίες διαχείρισης επιβεβαιωμένου κρούσματος COVID-19**

|  |  |
| --- | --- |
| **ΑΝ …** | **ΕΝΕΡΓΕΙΕΣ** |
| Μέλος του **προσωπικού** (διδακτικού, διοικητικού, συνεργάτες) **ή φοιτητής** μας ενημερώσει ότ**ι** διαγνώστηκε εργαστηριακά ***ως επιβεβαιωμένο κρούσμα COVID-19***. | 1. Επικοινωνούμε μαζί του με ηλεκτρονικό μήνυμα και συστήνουμε:  * Να ακολουθεί τις οδηγίες του ΕΟΔΥ και της Πολιτικής Προστασίας. * Να είναι σε επαφή με τον γιατρό του ή με το ΕΚΑΒ για λήψη οδηγιών σχετικά με την εξέλιξη της υγείας του. * Να μην συμμετέχει σε προγραμματισμένες εκπαιδευτικές ή ακαδημαϊκές δραστηριότητες με φυσική παρουσία μέχρι τη λήξη της περιόδου απομόνωσης που του έχει υποδείξει ο Ε.Ο.Δ.Υ. και η Πολιτική Προστασία (τουλάχιστον 10 ημέρες μετά την εργαστηριακή επιβεβαίωση ως θετικό κρούσμα και οπωσδήποτε 2 ημέρες μετά την πλήρη υποχώρηση των συμπτωμάτων - ιδίως του πυρετού - χωρίς τη λήψη αντιπυρετικών).  1. Ενημερώνουμε τον Πρόεδρο του Τμήματος, ώστε να γίνει άμεσα απολύμανση των χώρων και του εργαστηριακού ή λοιπού εξοπλισμού, που ήρθε σε επαφή το κρούσμα, προκειμένου να συνεχιστεί απρόσκοπτα η εκπαιδευτική διαδικασία της ακαδημαϊκής μονάδας. 2. Μεριμνούμε ώστε το Τμήμα να ενημερώσει άμεσα τα μέλη του διδακτικού προσωπικού και τους φοιτητές που συμμετείχαν στην εκπαιδευτική διαδικασία μαζί με το θετικό κρούσμα, διατηρώντας την αρχή της εμπιστευτικότητας και της προστασίας των προσωπικών δεδομένων 3. Δηλώνουμε το θετικό κρούσμα με τα στοιχεία που έχουμε συλλέξει, με ηλεκτρονικά μηνύματα: α) στην Πρυτανεία και στην Επιτροπή Θεμάτων Υγείας του Ιδρύματος ([prytania@uoi.gr](mailto:prytania@uoi.gr)), β) στον Ε.Ο.Δ.Υ. ως αρμόδιο φορέα ιχνηλάτησης (τηλέφωνο 1135 & email: [kepix@eody.gov.gr](mailto:kepix@eody.gov.gr)), γ) στην Επιτροπή Προστασίας Δημόσιας Υγείας του Υπουργείου Υγείας, και δ) στο Τμήμα Υγειονομικής Περίθαλψης ([evamvets@uoi.gr](mailto:evamvets@uoi.gr)). 4. Υποστηρίζουμε το έργο της ιχνηλάτησης από τον Ε.Ο.Δ.Υ. και την Πολιτική Προστασία, όπου αυτό κρίνεται σκόπιμο ή ζητείται. Ενδεικτικά, μπορεί να χρειαστεί να αναζητηθούν πληροφορίες σχετικά με την ακαδημαϊκή του δραστηριότητα κατά τις προηγούμενες 48 ώρες και με το αν μένει στις Εστίες. 5. Ενημερώνουμε την Κοινωνική Υπηρεσία του Ιδρύματος, ώστε να διατηρήσει ενδιάμεση επικοινωνία με το επιβεβαιωμένο κρούσμα για ενημέρωση σχετικά με την κατάσταση της υγείας του και την ανάγκη παροχής βοήθειας. |
| *Σε περίπτωση ανίχνευσης περισσότερων των δύο (2) εργαστηριακά επιβεβαιωμένων ενεργών κρουσμάτων COVID-19 εντός του Τμήματος, ενημερώνουμε με ηλεκτρονικά μηνύματα:*  *α) τον Πρόεδρο του Τμήματος, και*  *β) την Πρυτανεία και την Επιτροπή Θεμάτων Υγείας του Ιδρύματος (prytania@uoi.gr), ώστε να γίνει εκτίμηση του κινδύνου και να ληφθούν περαιτέρω μέτρα (π.χ. επαυξημένος εργαστηριακός έλεγχος, αναστολή λειτουργίας ενός συγκεκριμένου έτους ή Τμήματος ή ακαδημαϊκής μονάδας).* | |

**ΙΙΙ. Οδηγίες διαχείρισης στενών επαφών με θετικό κρούσμα COVID-19**

|  |  |
| --- | --- |
| **ΑΝ…** | **ΕΝΕΡΓΕΙΕΣ** |
| **(Α)** Μέλος του προσωπικού ή φοιτητής, **που έχει ολοκληρώσει τον εμβολιασμό1 για τον ιό SARS-CoV-2 ή νόσησε από COVID-19 κατά το τελευταίο εξάμηνο,** μας ενημερώσει ότι χαρακτηρίστηκε ως ***«στενή επαφή»*** θετικού κρούσματος COVID-19 και είναι **ασυμπτωματικός.**  1*Πλήρως εμβολιασμένο άτομο έναντι της νόσου COVID-19, θεωρείται το άτομο που έχει λάβει τις δύο δόσεις των εμβολίων δύο δόσεων ή τη μια δόση του μονοδοσικού εμβολίου και έχει παρέλθει χρονικό διάστημα δύο εβδομάδων από την ολοκλήρωση του εμβολιαστικού σχήματος.* | 1. Απαντούμε με ηλεκτρονικό μήνυμα και τον ενημερώνουμε ότι δύναται να συνεχίσει να συμμετέχει σε ακαδημαϊκές δραστηριότητες αλλά οφείλει:   α) να τηρεί αυστηρά τα μέτρα ατομικής προστασίας,  β) να παρακολουθεί την υγεία του για εμφάνιση συμπτωμάτων μέχρι και την ολοκλήρωση των 14 ημερών, και  γ) να ελεγχθεί με το ταχύτερο με rapid test κατά την ίδια ή την επόμενη ημέρα καθώς και κατά την 7η ημέρα από την τελευταία επαφή που είχε με το κρούσμα (σύνολο 2 τεστ) και να μας ενημερώσει για τα αποτελέσματα εκάστου τεστ.   1. Ενημερώνουμε τον Πρόεδρο του Τμήματος. 2. Δηλώνουμε τη στενή επαφή με τα στοιχεία που έχουμε συλλέξει, με ηλεκτρονικό μήνυμα στο Τμήμα Υγειονομικής Περίθαλψης ([evamvets@uoi.gr](mailto:evamvets@uoi.gr)). |
| **(Β)** Μέλος του προσωπικού ή φοιτητής, **που ΔΕΝ έχει ολοκληρώσει τον εμβολιασμό του για τον ιό SARS-CoV-2 ή δεν έχει ιστορικό νόσησης από COVID-19 κατά το τελευταίο εξάμηνο,** μας ενημερώσει ότι χαρακτηρίστηκε ως ***«στενή επαφή»*** θετικού κρούσματος COVID-19 και είναι **ασυμπτωματικός.** | 1. α) Αν πρόκειται για «στενή επαφή» (βλ. σημείο A στο Παράρτημα) εντός του ΠΙ απαντούμε με ηλεκτρονικό μήνυμα και τον ενημερώνουμε ότι δύναται να επιστρέψει στις ακαδημαϊκές του δραστηριότητες 10 ημέρες μετά από την τελευταία του επαφή με το θετικό κρούσμα.   β) Αν πρόκειται για «στενή επαφή υψηλού κινδύνου» εντός και εκτός ΠΙ συμπεριλαμβανομένης και της «κοντινής θέσης» (βλ. σημεία Β & Γ στο Παράρτημα) απαντούμε με ηλεκτρονικό μήνυμα και τον ενημερώνουμε ότι δύναται να επιστρέψει στις ακαδημαϊκές του δραστηριότητες 14 ημέρες μετά από την τελευταία του επαφή με το θετικό κρούσμα.   1. Ενημερώνουμε τον Πρόεδρο του Τμήματος. 2. Δηλώνουμε τη στενή επαφή με τα στοιχεία που έχουμε συλλέξει, με ηλεκτρονικό μήνυμα στο Τμήμα Υγειονομικής Περίθαλψης ([evamvets@uoi.gr](mailto:evamvets@uoi.gr)). |
| **(Γ)** Μέλος του προσωπικού ή φοιτητής μας ενημερώσει ότι χαρακτηρίστηκε ως ***«στενή επαφή»*** θετικού κρούσματος COVID-19 και **εμφανίζει συμπτώματα** (ανεξάρτητα εάν έχει εμβολιαστεί ή όχι) | 1. Επικοινωνούμε μαζί του με ηλεκτρονικό μήνυμα και συστήνουμε:  * Να είναι σε επαφή με τον γιατρό του για λήψη οδηγιών σχετικά με την υγεία του. * Να απέχει από τις ακαδημαϊκές του δραστηριότητες με φυσική παρουσία για 14 ημέρες. * Να ακολουθεί τις οδηγίες του Ε.Ο.Δ.Υ. και της Πολιτικής Προστασίας.  1. Ενημερώνουμε τον Πρόεδρο του Τμήματος. 2. Δηλώνουμε τη στενή επαφή με τα στοιχεία που έχουμε συλλέξει, με ηλεκτρονικό μήνυμα στο Τμήμα Υγειονομικής Περίθαλψης ([evamvets@uoi.gr](mailto:evamvets@uoi.gr)). |
| *Κατά τα λοιπά, οι στενές επαφές επιβεβαιωμένου κρούσματος COVID-19 ακολουθούν τις οδηγίες του Ε.Ο.Δ.Υ. και της Πολιτικής Προστασίας.* | |

***Σημαντική επισήμανση:*** *Οι παραπάνω οδηγίες αφορούν τη γενική διαχείριση μεμονωμένων περιστατικών εντός του Ιδρύματος και συμπληρώνουν τη τροποποιημένη διαχείριση που ενδεχομένως κάθε ακαδημαϊκή μονάδα (Τμήμα ή Εργαστήριο ή Κέντρο ή άλλη δομή) έχει υιοθετήσει. Σε καμία περίπτωση δεν αναιρούν πιο “αυστηρές” συστάσεις που ισχύουν για Εργαστήρια ή ακαδημαϊκές μονάδες.*

Προστατεύουμε την υγεία των φοιτητών μας, τη δική μας, των γύρω μας και κρατάμε το Πανεπιστήμιο μας ζωντανό.

Εφόσον απαιτηθεί, το παρόν πρωτόκολλο εξατομικεύεται κατά περίπτωση και θα επικαιροποιηθεί ανάλογα με την υφιστάμενη επιδημιολογική κατάσταση.

Ιωάννινα, 22 Οκτωβρίου 2021

--------------------------------------------------------------

Πανεπιστημιούπολη Ιωαννίνων, 451 10 Ιωάννινα

Πληροφορίες: Γραμματεία Πρυτανείας

Τηλ.: 26510-07446, 09061, Fax: 26510 07200

e-mail: [prytania@uoi.gr](mailto:prytania@uoi.gr)

**ΠΑΡΑΡΤΗΜΑ**

**Α. Ορισμός «στενής επαφής» στην ακαδημαϊκή μονάδα**

Μέλη του ΠΙ που συνυπήρξαν μαζί με άλλο μέλος του ΠΙ, το οποίο είναι επιβεβαιωμένο κρούσμα COVID-19, στην αίθουσα διδασκαλίας ή σε εργαστηριακή άσκηση κατά το 48ωρο πριν την έναρξη των συμπτωμάτων του (ή έως και 10 ημέρες μετά από αυτήν), εφόσον η κοινή παρακολούθηση μαθημάτων διήρκεσε τουλάχιστον 2 (δύο) διδακτικές ώρες, έστω και όχι συνεχόμενα.

**Β. Ορισμός «στενής επαφής υψηλού κινδύνου»στην ακαδημαϊκή μονάδα**

* Μέλος του ΠΙ που είχε επαφή πρόσωπο-με-πρόσωπο με επιβεβαιωμένο κρούσμα COVID-19 κατά το 48ωρο πριν την έναρξη των συμπτωμάτων του (ή έως και 10 ημέρες μετά από αυτήν) σε απόσταση <1,5 μέτρο, για χρονικό διάστημα ≥15 λεπτά και χωρίς σωστή χρήση μάσκας εκ μέρους ενός από τους δύο (ή εκ μέρους και των δύο) σε εσωτερικό ή εξωτερικό χώρο του ΠΙ.
* Μέλος του ΠΙ που είχε άμεση σωματική επαφή με επιβεβαιωμένο κρούσμα COVID-19 (με ή χωρίς συμπτώματα) κατά την περίοδο μεταδοτικότητας.
* Μέλος του ΠΙ που είχε επαφή με αναπνευστικές ή άλλες σωματικές εκκρίσεις επιβεβαιωμένου κρούσματος COVID-19 (με ή χωρίς συμπτώματα) κατά την περίοδο μεταδοτικότητας χωρίς να έχουν ληφθεί τα απαραίτητα μέτρα προφύλαξης.
* Μέλος του ΠΙ που κατά το 48ωρο πριν την έναρξη των συμπτωμάτων κινήθηκαν προς ή από το ΠΙ μαζί με το επιβεβαιωμένο κρούσμα στο ίδιο ταξί ή ανάλογο ιδιωτικό μεταφορικό μέσο.

**Γ. Ορισμός «κοντινής θέσης» στην ακαδημαϊκή μονάδα**

Διπλανή θέση του ίδιου θρανίου, στο μπροστινό ή πίσω θρανίο, στο πλαϊνό θρανίο (εάν υπάρχει και η απόσταση είναι <1,5 μέτρου).